 Arrimahaas oo jira, ayaa madaxweynaha DFKMG Sheikh Shariif mar uu booqasho ku tegey Minnesota, isagoo jaaliyadda Soomaaliyeed October 4, 2009 kula hadlayey magaalada Minneapolis waxa uu yiri: Dacayadaha waxaa ka mid ah, dhul ayaa la gatay, bad ayaa la gatay, annagu waxaan u nimid oo dawladdani u timidey in ay wax hagaajiso, in ay horumar samayso, laakiin uma imaanin in ay bad iibsato, haddii nin walba intuu idaacad qabsado wuxuu rabo ka sheego asagoo aan xaqiiqada haynin waa dhibaato, qofkii xitaa wax la xunyihiin waxaa fiican in uu dawladda la soo xiriiro, macluumaad qaato, talo bixiyo, laakiin dadka in la jaah wareeriyo waa arrin aad iyo aad aan uga xunahay. 